PMIndiaData/PMIndiaSum huggingface dataset:
प्रधानमंत्री ने भारत के मुख्य न्यायाधीश के रूप में शपथ लेने पर डॉ. न्यायमूर्ति डी वाई चंद्रचूड़ को बधाई दी

प्रधानमंत्री श्री नरेन्द्र मोदी ने भारत के मुख्य न्यायाधीश के रूप में शपथ लेने पर डॉ. न्यायमूर्ति डी वाई चंद्रचूड़ को बधाई दी है। अपने ट्वीट में प्रधानमंत्री ने कहा : "डॉ. न्यायमूर्ति डी वाई चंद्रचूड़ को भारत के मुख्य न्यायाधीश के रूप में शपथ लेने पर बधाई। उनके आगे के सफल कार्यकाल की कामना।"
प्रधानमंत्री 2015 के बाद विकास का एजेंडा अपनाने के लिए संयुक्त राष्ट्र शिखर सम्मेलन को संबोधित करेंगे

श्री मोदी कई देशों के नेताओं के साथ न्यूयार्क शहर में द्विपक्षीय बैठकें करेंगे प्रधानमंत्री श्री नरेंद्र मोदी आज 25 सितंबर को 2015 को 2015 के बाद विकास का एजेंडा अपनाने के लिए संयुक्त राष्ट्र शिखर सम्मेलन को संबोधित करेंगे। प्रधानमंत्री संयुक्त राष्ट्र में महासचिव बान की मून से मुलाकात करेंगे। श्री नरेंद्र मोदी विश्व बैंक के अध्यक्ष श्री जिम योंग किम से भी मिलेंगे। दिन में प्रधानमंत्री अनेक महत्वपूर्ण द्विपक्षीय बैठकें करेंगे जिनमें जॉर्डन के शाह, भूटान के प्रधानमंत्री, श्रीलंका के राष्ट्रपति, स्वीडन के प्रधानमंत्री, मिस्र के राष्ट्रपति, सेंट लूसिया के प्रधानमंत्री और साइप्रस के राष्ट्रपति के साथ बैठक शामिल है।
विशाखापट्टनम बंदरगाह ट्रस्ट ने बहु मॉडल लॉजिटिक्स पार्क के बदले भारत विमानपत्तन प्राधिकरण को दी बराबर भूमि

प्रधानमंत्री श्री नरेन्द्र मोदी की अध्यक्षता में हुई एक बैठक में भारतीय विमानपत्तन प्राधिकरण के अंतर्गत कार्यरत विशाखापट्टनम हवाई अड्डे को 11.45 एकड़ के बराबर जमीन प्रदान करने को मंजूरी दी गई। इसके बराबर जमीन विशाखापट्टनम पोर्ट ट्रस्ट को मिलनी है जहां कंटेनर कॉर्पोरेशन ऑफ इंडिया द्वारा बहु मॉडल लॉजिटिक्स पार्क का निर्माण करेगा। जमीन के इस तरह आदान-प्रदान से प्राधिकरण और ट्रस्ट दोनों को फायदा होगा। ट्रस्ट ने प्राधिकरण की मौजूदा जमीन पर अनवरत निर्माण विस्तार के तहत यह प्रस्ताव किया है और इससे विशाखापट्टनम हवाईअड्डे के भविष्य में होने वाली विकास योजनाओं के मद्देनजर प्राधिकरण को फायदा होगा। इसके अलावा, इस पार्क और दूसरे ग्राहकों से जुड़ी सुविधाओं के आने-जाने से आंध्रप्रदेश के व्यापक विस्तार में मदद मिलेगी। इस विस्तार कार्यक्रम से विमानों से माल ढुलाई की क्षमता बढ़ने के अतिरिक्त रेल और सड़क मार्ग की एकीकृत सुविधाओं का भी विकास होगा। इस तरह राज्य की आर्थिक और व्यापारिक गतिविधियों में भी उछाल आएगा। क्या है कंटेनर कॉर्पोरेशन? यह एक सार्वजनिक उपकरण है और इसका संचालन रेल मंत्रालय करता है। कॉर्पोरेशन को विशाखापट्टनम में 98 एकड़ जमीन पर लॉजिटिक्स पार्क बनाना है और इस जमीन को बंदरगाह न्यास लीज़ पर ले रहा है।
म्‍यांमार डिफेन्‍स सर्विसेज के कमांडर इन चीफ सीनियर जनरल यू. मिन ऑग हिलियांग ने प्रधानमंत्री से मुलाकात की

म्‍यांमार डिफेन्‍स सर्विसेज के कमांडर इन चीफ सीनियर जनरल यू. मिन ऑग हिलियांग ने आज प्रधानमंत्री श्री नरेन्‍द्र मोदी से मुलाकात की है। अमरनाथ यात्रा के तीर्थ यात्रियों पर हुए हाल के आतंकी हमले की भर्त्‍सना करते हुए सीनियर जनरल यू.मिन अंग ने हमले के शिकार लोगों के प्रति अपने संवेदना व्‍यक्‍त की। प्रधानमंत्री ने 07 जून 2017 को दु:खद विमान दुर्घटना में मारे गए म्‍यांमार सशस्‍त्र सेनाओं के कार्मिकों और परिवारों के निधन पर अपना शोक जताया। सीनियर जनरल यू. मिन अंग हिलियांग ने प्रधानमंत्री को द्विपक्षीय रक्षा एवं सुरक्षा सहयोग की जानकारी दी। प्रधानमंत्री ने भारत की सशस्‍त्र सेना और म्‍यांमार के बीच निकट सहयोग को सराहा। प्रधानमंत्री ने कहा कि म्‍यामार भारत की ‘एक्‍ट ईस्‍ट’ नीति का स्‍तम्‍भ है और सभी क्षेत्रों में द्विपक्षीय संबंधों को सुदृढ़ बनाने की अपनी पूरी वचनबद्धता व्‍यक्‍त की।
म्यांमार के उपराष्‍ट्रपति डॉ साई मॉक खाम प्रधानमंत्री से मिले

म्यांमार के उपराष्‍ट्रपति डॉ साई मॉक खाम ने आज प्रधानमंत्री श्री नरेन्‍द्र मोदी से मुलाकात की। प्रधानमंत्री श्री मोदी ने नवम्‍बर 2014 में आसीयान भारत शिखर बैठक तथा पूवी एशिया शिखर बैठक में शामिल होने के लिए अपनी म्यांमार यात्रा तथा ने पाई ता में राष्‍ट्रपति यू थिन सिन से मुलाकात की याद दिलाई। म्यांमार के उपराष्‍ट्रपति की हा‍ल की बोध गया यात्रा का स्‍वागत करते हुए प्रधानमंत्री ने भारत और म्यांमार के लोगों के बीच सांस्‍कृतिक संबंध तथा सभ्‍यता की दृष्टि से संपर्क के महत्‍व पर बल दिया। प्रधानमंत्री और म्यांमार के उपराष्‍ट्रपति ने प्रधानमंत्री की “ऐक्‍ट ईस्‍ट” नीति के संदर्भ में द्वीपक्षीय साझेदारी, विशेषकर कनेक्‍टीविटी, शिक्षा, अवसंरचना, व्‍यापार तथा संस्‍कृति जैसे क्षेत्रों में, मजबूत बनाने पर विचार-विमर्श किया।
मंत्रिमंडल ने रेल क्षेत्र में तकनीकी सहयोग के लिए इटली की फेरोवी डेलो स्टैटो इटैलियन एस.पी.ए. के साथ एमओयू की जानकारी दी

प्रधानमंत्री श्री नरेन्‍द्र मोदी की अध्‍यक्षता में केंद्रीय मंत्रिमंडल ने रेल क्षेत्र में तकनीकी सहयोग के लिए रिपब्लिक ऑफ इटली की फेरोवी डेलो स्टैटो इटैलियन एस.पी.ए. के साथ 31 जनवरी 2017 को हस्‍ताक्षरित समझौता ज्ञापन (एमओयू) की जानकारी दी यह एमओयू भारतीय रेल को सुरक्षा, दक्षता एवं स्थिरता को बढ़ावा देने के लिए रेलवे क्षेत्र में नवीनतम विकास एवं ज्ञान को साझा करने और बातचीत के लिए एक मंच प्रदान करेगा। यह समझौता ज्ञापन सूचनाओं के आदान-प्रदान, विशेषज्ञों की बैठकों, सेमिनारों, तकनीकी दौरों और संयुक्त सहमति वाली सहयोग परियोजनाओं के कार्यान्वयन को भी सुगम बनाएगा। इस समझौता ज्ञापन का उद्देश्य आपसी लाभ के लिए सुरक्षा, दक्षता एवं स्थिरता को बढ़ावा देने के लिए रेलवे क्षेत्र में तकनीकी सहयोग गतिविधियों का विकास करना है। यह निम्‍नलिखित क्षेत्रों में तकनीकी सहयोग प्रदान करेगा:- क. भारतीय रेल की सुरक्षा जांच और रेल परिचालन में सुरक्षा बढ़ाने के लिए जरूरी उपाय, ख. सेफ्टी इंटेग्रिटी लेबल 4 (एसआईएल4) के लिए उन्‍नत प्रौद्योगिकी आधारित सुरक्षा उत्‍पादों एवं प्रणालियों का मूल्‍यांकन एवं प्रमाणीकरण, ग. उन्नत सिग्नलिंग एवं ट्रेन नियंत्रण प्रणाली के क्षेत्र में सुरक्षा पर ध्यान देने के साथ ही प्रशिक्षण और सामर्थ्‍य विकास, घ. रखरखाव और निदान में आधुनिक रुझान, ड. प्रतिभागियों द्वारा संयुक्त रूप से पहचाना जाने वाला कोई अन्य क्षेत्र। पृष्‍ठभूमि: फेरोवी डेलो स्टैटो इटैलियन ग्रुप (एफएस ग्रुप) अपनी कंपनियों के माध्‍यम से रेलवे से जुड़े कारोबार पर केंद्रित इटली के रेलवे क्षेत्र का प्रबंधन करने वाला एक प्रमुख्‍ा समूह है। इसकी प्रमुख कंपनियां इस प्रकार हैं: ट्रेनिटैलिया- रेल परिवहन, रेटे फेरोवियारिया इटैलियाना- रेलवे इन्‍फ्रास्‍ट्रक्‍चर का प्रबंधन, इटैल्‍फेर- इंजीनियरिंग कंपनी, इटैल्‍सेरिफर- रेलवे प्रणालियों एवं उपकरणों के प्रामाणीकरण के लिए अधिसूचित कंपनी। एफएस ग्रुप सरकार की पूर्ण स्‍वामत्वि वाली कंपनी है और वह इटली के मिनिस्‍ट्री ऑफ ट्रेजरी के अधीन है। रेल मंत्रालय ने रेलवे क्षेत्र में तकनीकी सहयोग के लिए विभिन्‍न विदेशी सरकारों और राष्‍ट्रीय रेलवे के साथ एमओयू पर हस्‍ताक्षर किए हैं। सहयोग के लिए पहचान किए गए क्षेत्रों में हाई स्‍पीड कॉरिडोर, मौजूदा मार्गों पर गति बढ़ाने, विश्वस्‍तरीय स्‍टेशनों का विकास, बड़े आकार के डिब्‍बों का परिचालन और रेल बुनियादी ढांचे का आधुनिकीकरण आदि शामिल हैं। रेलवे, प्रौद्योगिकी एवं परिचालन, ज्ञान की साझेदारी, तकनीकी दौरे, प्रशिक्षण एवं सेमिनार और आपसी हित के क्षेत्रों में कार्यशालाओं के आयोजन से विकास संबंधी सूचनाओं के आदान-प्रदान के जरिये सहयोग को बढ़ावा दिया जाएगा। यह एमओयू रेलवे क्षेत्र में नवीनतम विकास एवं ज्ञान को साझा करने और बातचीत के लिए भारतीय रेलवे को एक मंच प्रदान करता है। यह समझौता ज्ञापन ज्ञान की साझेदारी के लिए विशिष्‍ट प्रौद्योगिकी क्षेत्र एवं अन्‍य बातचीत पर केंद्रित तकनीकी विशेषज्ञों, रिपोर्टों एवं तकनीकी दस्‍तावेजों, प्रशिक्षण और सेमिनारों/कार्यशालाओं के आदान-प्रदान को सुगम बनाएगा।
प्रधानमंत्री ने दैनिक जागरण समूह के चेयरमैन योगेंद्र मोहन गुप्ता के निधन पर शोक व्यक्त किया

प्रधानमंत्री श्री नरेन्द्र मोदी ने दैनिक जागरण समूह के चेयरमैन योगेंद्र मोहन गुप्ता जी के निधन पर गहरा दुख व्यक्त किया है। प्रधानमंत्री ने एक ट्वीट में कहा; “दैनिक जागरण समूह के चेयरमैन योगेन्द्र मोहन गुप्ता जी के निधन से अत्यंत दुख हुआ है। उनका जाना कला, साहित्य और पत्रकारिता जगत के लिए एक अपूरणीय क्षति है। शोक की इस घड़ी में उनके परिजनों के प्रति मैं अपनी संवेदनाएं व्यक्त करता हूं। ऊं शांति!”
प्रधानमंत्री ने सानिया मिर्जा को बधाई दी

प्रधानमंत्री श्री नरेन्‍द्र मोदी ने सानिया मिर्जा को यू एस ओपन मिक्‍सड डबल्‍स खिताब जीतने पर बधाई दी। प्रधानमंत्री ने कहा ‘यू एस ओपन मिक्‍सड डबल्‍स फाइनल में जीत पर सानिया मिर्जा को बधाई। इस उपलब्धि से हम गौरवान्वित हैं।’ प्रधानमंत्री ने जापान की टेनिस खिलाड़ी केई निशिकोरी को भी यू एस ओपन फाइनल में पहुंचने पर बधाई दी। प्रधानमंत्री ने कहा ‘केई निशिकोरी की अनुकरणीय जीत के साथ यू एस ओपन से एक और अच्‍छी खबर है। इस युवा खिलाड़ी को फाइनल में विजय के लिए मेरी शुभकामनाएं।’
चीन के शियामेन में ब्रिक्स व्यापार परिषद से बातचीत में प्रधानमंत्री का वक्तव्य

महामहिमों, न्यू डेवलपमैंट बैंक के अध्यक्ष ब्रिक्स व्यापार परिषद के सदस्यगण मैं ब्रिक्स व्यापार परिषद के साथ हुई इस बैठक में भाग लेने से खुश हूं। आपलोग व्यापार परिषद में जो काम करते हैं वह ब्रिक्स साझेदारी के दृष्टिकोण को व्यावहारिक रूप देने में एक महत्वपूर्ण भूमिका निभाता है। आपने जो साझेदारियां बनायी है और आपने जो नेटवर्क तैयार किया है, वह प्रत्येक ब्रिक्स देशों के आर्थिक विकास को ऊर्जा प्रदान करता है। पिछले साल गोवा में हुई इस बैठक में, एनडीबी और ब्रिक्स व्यापार परिषद के बीच घनिष्ठ सहयोग पर एक सुझाव आया था। मुझे इस बात की खुशी है कि आप एनडीबी के साथ एक समझौता ज्ञापन कर रहे हैं। महामहिमों और दोस्तों, भारत आज दुनिया में तेजी से सबसे ज्यादा खुली अर्थव्यवस्थाओं के रुप में बदल रहा है। विदेशी प्रत्यक्ष निवेश का प्रवाह 40 प्रतिशत बढ़ा है और वह अपने उच्चतम स्तर पर है। आसान व्यापार करने के विश्व बैंक की सूचकांक में भारत आगे बढ़ा है। इसी प्रकार, हम पिछले दो वर्षों में वैश्विक प्रतिस्पर्धात्मकता सूचकांक में 32 अंक आगे बढ़े हैं। जुलाई में पेश किया गया वस्तु और सेवा कर भारत में अबतक का सबसे बड़ा आर्थिक सुधार है। एक ही झटके में, 1.3 बिलियन लोगों के लिए एक एकीकृत बाजार को निर्माण कर लिया गया है। डिजिटल इंडिया, स्टार्ट अप इंडिया और मेक इन इंडिया जैसे कार्यक्रम देश के आर्थिक परिदृश्य को बदल रहे हैं। वे भारत को ज्ञान आधारित, कौशल समर्थित और प्रौद्योगिकी चालित समाज के रूप में बदलने में मदद कर रहे हैं। महामहिमों और दोस्तों, मुझे इस बात की प्रसन्नता है कि ब्रिक्स व्यापार परिषद में व्यापार और निवेश की सुविधा, कौशल विकास को बढ़ावा, बुनियादी ढांचों का विकास, एसएमई विकास, ई-कॉमर्स और डिजिटल अर्थव्यवस्था को बढ़ावा देने की प्राथमिकताएं भी मौजूद है। आपके विचार-विमर्श से कई उत्पादक सिफारिशें बाहर आयी है। ब्रिक्स रेटिंग एजेंसी की स्थापना, ऊर्जा सहयोग, ग्रीन फाइनेंस और डिजिटल अर्थव्यवस्था के लिए किया गया आपका कार्य विशेष रूप से उल्लेखनीय है। अपनी बात समाप्‍त करते हुए यह कहना चाहता हूं कि सरकार के रूप में, हम आपके प्रयासों को पूरा समर्थन प्रदान करेंगे। और हम आशा व्यक्त करते हैं कि ब्रिक्स व्यापार परिषद हमें व्यापार और निवेश सहयोग में सुधार लाने के हमारे सामान्य उद्देश्यों के करीब ले जाएगा। धन्यवाद।
प्रधानमंत्री ने महाराष्ट्र में बस दुर्घटना के कारण जानों को हुए नुकसान पर दुख व्यक्त किया

प्रधानमंत्री श्री नरेन्द्र मोदी ने महाराष्ट्र के रायगढ़ जिले में बस दुर्घटना के कारण जानों को हुए नुकसान पर दुख व्यक्त किया है। प्रधानमंत्री ने कहा , ‘रायगढ़ जिले में बस दुर्घटना के कारण जानों को हुए नुकसान पर दुखी हूं। जिन लोगों ने अपने प्रियजनों को खोया है, उनके प्रति मेरी सहानुभूति है।‘
प्रधानमंत्री ने CREDAI यूथकॉन-2019 को संबोधित किया

प्रधानमंत्री श्री नरेंद्र मोदी ने आज नई दिल्ली के तालकटोरा स्टेडियम में क्रेडाई यूथकोन-2019 को संबोधित किया। सभा को संबोधित करते हुए, प्रधानमंत्री ने कहा कि यह सुनिश्चित करने के लिए कि 2022 तक हर बेघर व्यक्ति के पास घर हो, इस दिशा में कार्य तेज गति से चल रहा है। उन्होंने कहा कि पीएम आवास योजना के माध्यम से लगभग 1.5 करोड़ घर बनाए गए हैं, जिनमें से 15 लाख घर शहरी क्षेत्रों में गरीबों के लिए बनाए गए हैं। उन्होंने कहा कि वर्तमान केंद्र सरकार के तहत पूरी प्रक्रिया में पारदर्शिता बरती गई है। उन्होंने कहा कि जब कोई सरकार सही इरादे के साथ नीतियां बनाती है, तो उससे भ्रष्टाचार मिटाने और बेहतर परिणाम निकलकर आते हैं। प्रधानमंत्री ने कहा कि रियल एस्टेट रेग्‍युलेटरी अथॉरिटी (रेरा) ने ग्राहकों और रियल एस्टेट डेवलपर्स के बीच विश्वास को मजबूत किया है। उन्होंने कहा कि रेरा को 28 राज्यों में अधिसूचित किया गया है। पीएम ने कहा कि रेरा के तहत 35000 से अधिक रियल एस्टेट प्रोजेक्ट और 27000 रियल एस्टेट एजेंटों को पंजीकृत किया गया है और लाखों फ्लैट बनाए जा रहे हैं। पिछले चार वर्षों में ईज ऑफ डूइंग बिजनेस रैंकिंग में बहुत बड़े परिवर्तन के बारे में बोलते हुए, प्रधानमंत्री ने कहा कि सरकार भारत में ईज ऑफ डूइंग बिजनेस सुनिश्चित करने के लिए प्रतिबद्ध है। इस संदर्भ में, उन्होंने यह बताया कि कंसट्रक्‍शन परमिट सहित सभी सरकारी मंजूरियां पहले की तुलना में तेजी से जारी की जा रही हैं। प्रधानमंत्री ने आवासन उद्योग और होम बायर्स को सहायता देने के लिए केंद्र सरकार द्वारा शुरू किए गए कर सुधारों के बारे में बात की। उन्होंने विभिन्न निर्माण वस्तुओं के लिए कम जीएसटी दरों के बारे में बताया। उन्होंने हाल के बजट में मध्यम वर्ग के लिए शुरू किए गए आयकर लाभों के बारे में भी बताया। उन्होंने कहा कि इन पहलों के संचयी प्रभाव से आवासन क्षेत्र और होम बायर्स को मदद मिलेगी। प्रधानमंत्री ने क्रेडाई को आम नागरिकों के पास अपना एक घर होने के सपने को पूरा करने में योगदान देने की सराहना की। उन्होंने कहा कि यूथकॉन ऐसे समय में घटित हो रहा है जब ‘नए भारत’ को आकार दिया जा रहा है। उन्होंने कहा कि नए भारत को चरितार्थ करने में राष्ट्र के युवाओं की महत्वपूर्ण भूमिका है। इससे पहले, प्रधानमंत्री ने तालकटोरा सटेडियम में क्रेडाई द्वारा आयोजित प्रदर्शनी का दौरा किया।
प्रधानमंत्री ने 'प्री मॉडर्न कच्छी नेविगेशन टेक्नीक्स एंड वॉयजेज' पुस्तक का विमोचन किया

प्रधानमंत्री श्री नरेन्द्र मोदी ने आज कहा कि देश की समुद्री क्षमता इसे एक वैश्विक आर्थिक शक्ति के रूप में उभरने के लिए महत्वपूर्ण घटक है। प्रधानमंत्री नई दिल्ली में “प्री मॉडर्न कच्छी नेविगेशन टेक्नीक्स एंड वॉयजेज” नामक पुस्तक का विमोचन कर रहे थे। उन्होंने अपनी हाल की हिंद महासागर के देशों की यात्रा का जिक्र किया। उन्होंने इसे उन देशों के साथ संबंधों में नई जान डालने का एक प्रयास बताया जिनके साथ भारत महासागर साझा करता है। प्रधानमंत्री ने कहा कि ऐतिहासिक दृष्टि से भारत एक मज़बूत समुद्री शक्ति है जो उसे आर्थिक ताकत देती है। यह पुस्तक गुजराती पाण्डुलिपि “मलाम नी पोथिस” के संग्रह का वर्णन और लिप्यंतरण है जिसमें गुजरात की आधुनिकता-पूर्व नौवहन प्रौद्योगिकी का वर्णन है। इस पुस्तक में कच्छ के मलाम (नाविकों) द्वारा शुरू किए गए अभियानों का चित्रण है। मूल पोथिस 17 से 19वीं शताब्दी के बीच के हैं। इस पुस्तक का लिप्यंतरण और संपादन श्री अशोक बी. राजशिरके ने किया है। यह राष्ट्रीय संग्रहालय, नई दिल्ली और इतिहास के अनुसंधान और अध्ययन के लिए एक प्रतिष्ठान- दर्शक इतिहास निधि का सम्मिलित प्रयास है। प्रधानमंत्री ने इस पुस्तक को तैयार करने से जुड़े सभी लोगों को बधाई दी और कहा कि इस तरह के प्रयास प्रत्येक ऐसी संस्कृति का अनिवार्य अंग है जो इतिहास के बारे में सजग है। इस अवसर पर केन्द्रीय संस्कृति मंत्री डॉ. महेश शर्मा और दर्शक इतिहास निधि के अध्यक्ष श्री हसमुख शाह भी मौजूद थे।
प्रधानमंत्री के नेपाल दौरे की प्रमुख सुर्खिया

प्रधानमंत्री श्री नरेन्‍द्र मोदी की नेपाल यात्रा की प्रमुख विशेषताएं इस प्रकार हैं:- · चार स पर विशेष ध्‍यान: सहयोग, संपर्क, संस्‍कृति, संविधान · भारत नेपाल को एक अरब डॉलर का ऋण प्रदान करेगा। यह वर्तमान में जारी किसी भी ऋण के अतिरिक्‍त होगा। · पंचेश्‍वर विकास प्राधिकरण की स्‍थापना की जाएगी और डीपीआर को एक वर्ष में अंतिम रूप दिया जाएगा। · भारत और नेपाल 45 दिनों में ऊर्जा व्‍यापार समझौते को करने पर सहमत हो गये हैं। · भारत महाकाली नदी पर वाहनों के आवागमन हेतु एक सेतु के निर्माण में सहायता प्रदान करेगा। · भारत तराई के लिए प्रमुख और सहायक सड़कों के निर्माण में तेजी लाएगा। · प्रधानमंत्री ने पशुपतिनाथ मंदिर को 2500 किलोग्राम चंदन की लकड़ी भेंट करने की घोषणा की। पशुपतिनाथ विकास प्राधिकरण द्वारा शीघ्र ही एक धर्मशाला के निर्माण कार्य को प्रारंभ करने में भारत मदद प्रदान करेगा। · परिसर के नवीकरण और पुनरूद्धार में भारतीय पुरातत्‍व सर्वेक्षण की विशेषज्ञता का उपयोग किया जाएगा। इसके लिए 25 करोड़ रूपए की सहायता प्रदान करेगा। · भारत, बौद्ध सर्किट के एक अंग के तौर पर जनकपुर-लुम्‍बनी के विकास में सहायता प्रदान करेगा। · नेपाली छात्रों की छात्रवृतियों को 180 से बढ़ाकर 250 किया गया। · कृषि पर संयुक्‍त कार्यकारी समूह की शीघ्र बैठक होगी। भारत मिट्टी के परीक्षण में सहायता प्रदान करेगा। · नेपाल ने भारत को आश्‍वासन दिया है कि नेपाली भूमि का किसी भी तरह से भारतीय हितों के खिलाफ उपयोग नहीं होने दिया जाएगा। अपने विस्‍तृत राजनैतिक कार्यक्रम में, नेपाली नेताओं के साथ अपनी बैठक के दौरान, प्रधानमंत्री श्री नरेन्‍द्र मोदी ने उनसे अपील की “दल के हित में मत सोचो, देश के हित में सोचो।”
भारत-लक्ज़मबर्ग वर्चुअल समिट के दौरान स्वीकार किए गए समझौतों की सूची

1 इंडिया इंटरनेशनल एक्सचेंज (इंडिया आईएनएक्स) और लक्ज़मबर्ग स्टॉक एक्सचेंज के बीच एमओयू वित्तीय सेवा उद्योग में सहयोग, संबंधित देश में प्रतिभूतियों के बाजार का रखरखाव, स्थानीय बाजार में ईएसजी (पर्यावरणीय, सामाजिक, शासन) और ग्रीन फाइनेंस में सहयोग। 2 भारतीय स्टेट बैंक और लक्ज़मबर्ग स्टॉक एक्सचेंज के बीच एमओयू वित्तीय सेवा उद्योग में सहयोग, संबंधित देश में प्रतिभूतियों के बाजार का रखरखाव, स्थानीय बाजार में ईएसजी (पर्यावरणीय, सामाजिक, शासन) और ग्रीन फाइनेंस में सहयोग। 3 इन्वेस्ट इंडिया और लक्सिनोवेशन के बीच एमओयू भारत और लक्ज़मबर्ग की कंपनियों के बीच आपसी व्यापार सहयोग का समर्थन और विकास, जिसमें इनबाउंड एफडीआई (से आ रही या भारतीय और लक्जमबर्ग के निवेशकों द्वारा प्रस्तावित) का प्रमोशन और सहूलियत देना शामिल है।
साध्वी निरंजन ज्योति के मुद्दे पर प्रधानमंत्री का लोकसभा में बयान

संसद में मसला उठने से पहले, जब मेरी पार्टी के MPs की मीटिंग हुई थी, उसमें मैंने बड़ी कठोरता के साथ, ऐसे शब्दों का प्रयोग, ऐसी भाषा का प्रयोग न करने पर, हिदायत भी दी थी, अपनी नाराजगी भी प्रकट की थी। और कोई भी ऐसी चीज़ों को approve नहीं कर सकता है। बाद में, मंत्रीश्री ने माफ़ी मांगी है, मंत्रीश्री नए भी हैं, उनके सामजिक background को भी हम जानते हैं – गाँव से हैं – और उन्होंने क्षमा मांगी है और इस सदन में वरिष्ठ जनों का यह कर्त्तव्य रहता है कि इतने बड़े सदन के सामने हमारा एक साथी जब क्षमा मांगता है, तो हमें भी उदारता बतानी चाहिए। मैं लोक सभा के सभी सदस्यों का आभारी हूँ कि उन्होंने सदन को चलने दिया है। और मैं इस बात पर पूरे सदन को भी – और हम सबका सार्वजनिक जीवन में जो रोल है – यह दायित्व मानता हूँ कि मर्यादायों को हम सबको स्वीकार करना चाहिए, और उन मर्यादायों में रह कर ही अपनी बातें – चाहे अन्दर हों चाहे बाहर हो – हमें बोलनी चाहिए. और उसमें कोई विवाद नहीं हो सकता है। मैं मानता हूँ कि जब मंत्रीश्री ने क्षमा मांगी है और एक नए मंत्री ने, तो सभी वरिष्ठ नेताओं ने भी, अपने-अपने दल के लोग जो वहां बैठे हैं उनको भी, अनुरोध करना चाहिए और इस विषय को समाप्त करके देश हित में अपने काम को आगे बढ़ाना चाहिए।
प्रधानमंत्री ने विश्व रेडियो दिवस पर शुभकामनाएं दी

प्रधानमंत्री श्री नरेंद्र मोदी ने सभी रेडियो प्रेमियों और रेडियो उद्योग में काम कर रहे लोगों को अपनी शुभ-कामनाएं दी हैं। अपने संदेश में उन्होंने कहा है : – ‘‘विश्वे रेडियो दिवस पर शुभ-कामनायें। मैं सभी रेडियो प्रेमियों और रेडियो उद्योग में काम कर रहे सभी लोगों को इस माध्यशम को सक्रिय एवं जीवन्ते बनाये रखने के लिए धन्यमवाद देता हूं। रेडियो इन्टमरेक्टन करने, सीखने एवं संचार का एक अद्भुत माध्यिम है। मन की बात की बात कार्यक्रम से मुझे भारत भर में लोगों से जुड़ने का अनुभव रहा है। ‘‘मन की बात के सभी संस्कलरणों को narendramodi.in/mann-ki-baat पर सुनाओ जा सकता है।’’
प्रधानमंत्री ने वाराणसी में कोविड टीकाकरण अभियान के लाभार्थियों और टीके लगाने वालों के साथ किया संवाद

प्रधानमंत्री श्री नरेन्द्र मोदी ने आज वीडियो कॉन्फ्रेंसिंग के माध्यम से वाराणसी में कोविड टीकाकरण अभियान के लाभार्थियों और टीका लगाने वालों के साथ संवाद किया। प्रधानमंत्री ने इस कार्यक्रम से जुड़े बनारस के लोगों, सभी चिकित्सकों, अस्पतालों के मेडिकल स्टाफ, पैरा मेडिकल स्टाफ, स्वच्छता कर्मचारियों और कोरोना टीके से जुड़े हर व्यक्ति को बधाई दी। उन्होंने कोविड के कारण इस अवसर पर लोगों के साथ होने में असमर्थ रहने पर अफसोस प्रकट किया। उन्होंने कहा कि हमारे देश में आज दुनिया का सबसे बड़ा टीकाकरण कार्यक्रम चल रहा है। उन्होंने बताया कि पहले दो चरणों में, 30 करोड़ देशवासियों का टीकाकरण किया जा रहा है। उन्होंने कहा कि आज देश के पास अपना टीका बनाने की इच्छाशक्ति है। आज जल्द से जल्द देश के हर कोने में टीकों को पहुंचाने के प्रयास किए जा रहे हैं। आज भारत विश्व की सबसे बड़ी इस जरूरत को लेकर पूरी तरह आत्मनिर्भर है और भारत कई अन्य देशों की भी मदद कर रहा है। प्रधानमंत्री ने पिछले छह साल के दौरान बनारस और उसके आसपास के इलाकों में चिकित्सा अवसंरचना में हुए बदलाव का उल्लेख किया, जिससे कोरोना काल में पूरे पूर्वांचल को मदद मिली है। उन्होंने यह भी कहा कि अब बनारस में भी टीकाकरण की अच्छी गति देखने को मिल रही है। बनारस में 20 हजार से ज्यादा स्वास्थ्य पेशेवरों का टीकाकरण होगा। इसके लिए, 15 टीकाकरण केन्द्रों की स्थापना की गई है। प्रधानमंत्री ने इस व्यवस्था के लिए उत्तर प्रदेश के मुख्यमंत्री और उनके साथियों की भी प्रशंसा की। उन्होंने कहा कि आज के संवाद का उद्देश्य टीकाकरण के संबंध में व्यवस्थाओं और संभावित समस्याओं को लेकर पूछताछ करना है। उन्होंने टीकाकरण अभियान से जुड़े लोगों के साथ बात की। उन्होंने उम्मीद जाहिर की कि वाराणसी के लोगों से मिले फीडबैक से वहां के हालात को समझने में मदद मिलेगी। प्रधानमंत्री ने परिचारिकाओं, एएनएम कार्यकर्ताओं, चिकित्सकों और लैब तकनीशियनों के साथ संवाद किया। प्रधानमंत्री ने देश की तरफ से उन्हें आभार प्रकट किया। प्रधानमंत्री ने एक संत की तरह दिखाए गए समर्पण के लिए वैज्ञानिकों की सराहना भी की। प्रधानमंत्री ने यह भी कहा कि स्वच्छता अभियान में उठाए गए कदमों के चलते महामारी का सामना करने के लिए देश के बेहतर तरीके से तैयार होने का भी उल्लेख किया, जिससे देश में स्वच्छता की संस्कृति स्थापित हुई है। प्रधानमंत्री ने महामारी और टीकाकरण के बारे में प्रामाणिक संवाद के लिए कोरोना योद्धाओं को श्रेय दिया।
प्रधानमंत्री ने रियाद में एल एंड टी कार्मिकों के आवासीय परिसर का दौरा किया

प्रधानमंत्री श्री नरेन्‍द्र मोदी ने आज रियाद में एल एंड टी कार्मिकों के आवासीय परिसर का दौरा किया। एल एंड टी रियाद में मेट्रो के एक खंड का निर्माण कर रही है। इस अवसर पर अपने संबोधन में प्रधानमंत्री ने इस परियोजना में काम कर रहे कार्मिकों के द्वारा किए जा रहे प्रयासों की सराहना करते हुए कहा कि आपका कठिन परिश्रम ही मुझे यहां लाया है। उन्‍होंने कहा कि विदेश में भारतीय श्रमिकों के द्वारा किए जा रहे कार्य से न सिर्फ धन अर्जित होता है, बल्कि भारत की महत्‍ता भी बढ़ती है। उन्‍होंने कहा कि विश्‍व के बहुत से हिस्‍सों में भारतीय श्रमिकों को याद किया जाता है जहां उन्‍होंने बहुत सी प्रतिष्ठित परियोजनाओं को पूर्ण किया है। उन्‍होंने कहा कि भविष्‍य में रियाद मेट्रो के लिए भी भारतीय कार्मिकों के इसके निर्माण हुए योगदान को इसी प्रकार से याद किया जाएगा। प्रधानमंत्री ने कहा कि विदेश में काम कर रहे भारतीयों को उनके परिजनों से प्राप्‍त होने वाले पत्रों से अकसर जानकारी मिलती है। उन्‍होंने कहा कि वह इन पत्रों के माध्‍यम से अपने सुख-दुख दोनों ही बांटते हैं। प्रधानमंत्री ने कहा कि उन्‍हें अहसास होता है कि वे उनके परिवार का ही एक हिस्‍सा हैं। प्रधानमंत्री ने केंद्र सरकार की ई-प्रवास पहल का उल्‍लेख किया जिसके माध्‍यम से विदेश में कार्य करने की इच्‍छा रखने वाले लोगों को सुविधा उपलब्‍ध कराई जाएगी। उन्‍होंने कहा कि और अधिक ‘श्रमिक संसाधन केंद्र’ खोले जाएंगे और मदद पोर्टल के माध्‍यम से केंद्र सरकार तक शीघ्रता से संपर्क किया जा सकता है। प्रधानमंत्री ने कहा कि भारत में क्षमता है कि वह आवश्‍यकता के अनुरूप मानव श्रम को दुनिया को प्रदान कर सके। प्रधानमंत्री के संबोधन के दौरान, आयोजन स्‍थल पर उपस्थित हजारों श्रमिकों ने बहुत बार उत्‍साह के साथ उनका अभिनंदन किया। अपने संबोधन के पश्‍चात प्रधानमंत्री ने श्रमिकों से मुलाकात करते हुए उनके साथ जलपान भी किया।
प्रधानमंत्री आज गुजरात के दौरे पर जाएंगे, गांधीनगर में मंगलवार को अफ्रीकन विकास बैंक की वार्षिक बैठक में हिस्सा लेंगे

प्रधानमंत्री श्री नरेन्द्र मोदी आज से गुजरात के दो दिवसीय दौरे पर रहेंगे। वह आज कच्छ में विभिन्न विकास परियोजनाओं का उद्घाटन करेंगे और आधारशिला रखेंगे। मंगलवार, 23 मई को प्रधानमंत्री गांधीनगर में अफ्रीकन विकास बैंक की वार्षिक बैठक के उद्घाटन समारोह में हिस्सा लेंगे। कल किए गए कई ट्वीट्स में प्रधानमंत्री ने अपनी दो दिवसीय गुजरात यात्रा की विस्तार से जानकारी दी। प्रधानमंत्री ने ट्वीट किया, ‘कल मैं दो दिन की गुजरात दौरे की शुरुआत करूंगा। इस दौरान में कच्छ और गांधीनगर में कई कार्यक्रमों में शिरकत करूंगा। मैं कांडला पोर्ट में विभिन्न परियोजनाओं का उद्घाटन करूंगा और कई की आधारशिला रखूंगा। मैं गांधीधाम में एक जनसभा को भी संबोधित करूंगा। भचाऊ में, मैं एक पम्‍प स्‍टेशन का उद्घाटन और एक जनसभा में शिरकत करूंगा। आप इसे अपने मोबाइल पर देख सकते हैं। nm4.in/dnldapp कच्छ का मेरे हृदय में विशेष स्थान है। यह अद्भुत लोगों और लचीलेपन की उल्लेखनीय भावना से समृद्ध क्षेत्र है। 2001 के भूकंप से अकल्पनीय विनाश से पीड़ित कच्छ आज भारत के तेजी से विकास करने वाले जिलों में से एक है। मंगलवार को मैं अफ्रीकन विकास बैंक समूह की बैठक के उद्घाटन समारोह में शिरकत करने के लिए गांधीनगर में रहूंगा। अफ्रीकन विकास बैंक समूह की वार्षिक बैठक की थीम बहुत ही प्रासंगिक रखी गई है, ‘अफ्रीका में संपत्ति निर्माण के लिए कृषि का रूपांतरण’। अफ्रीकन विकास बैंक समूह की वार्षिक बैठक से इतर मैं कुछ प्रतिष्ठित प्रतिनिधियों से मुलाकात करूंगा, जो अफ्रीकन विकास बैंक समूह की वार्षिक बैठक 2017 में हिस्सा ले रहे हैं।’
बहादुर निर्भया के माता-पिता ने प्रधानमंत्री से मुलाकात की

बहादुर निर्भया के माता-पिता ने आज प्रधानमंत्री श्री नरेन्‍द्र मोदी से मुलाकात की। प्रधानमंत्री ने उनको हुई इस अपूर्णनीय क्षति पर गहरा दुख व्‍यक्‍त किया और माता-पिता को आश्‍वाशन दिया कि केन्‍द्र सरकार महिलाओं की रक्षा और सुरक्षा के लिए हर संभव प्रयास करेगी। प्रधानमंत्री ने निर्भया की माता जी के प्रयासों की भी सराहना की जो अब महिलाओं की सुरक्षा और कल्‍याण के लिए निर्भया ज्‍योति ट्रस्‍ट चलाती हैं।
प्रधानमंत्री ने विश्व स्वास्थ्य संगठन के महानिदेशक डॉ. टेड्रोस घेब्रेयेसस से भेंट की

प्रधानमंत्री श्री नरेन्द्र मोदी ने आज जामनगर में विश्व स्वास्थ्य संगठन (डब्ल्यूएचओ) के महानिदेशक डॉ. टेड्रोस घेब्रेयेसस से मुलाकात की। इससे पहले दोनों गणमान्य व्यक्ति डब्ल्यूएचओ ग्लोबल सेंटर फॉर ट्रेडिशनल मेडिसिन के उद्घाटन के अवसर पर मिले। एक ट्वीट में प्रधानमंत्री ने कहां: “हमेशा डॉ. टेड्रोस से मिलने और स्वास्थ्य क्षेत्र को और मजबूत करने पर विचारों का आदान-प्रदान करने में प्रसन्नता का अनुभव होता है। वह हमेशा अपने जीवन पर भारतीय शिक्षकों के प्रभाव को स्वीकारते है और आज, उन्हें अपने गुजराती कौशल के लिए भी बहुत प्रशंसा मिली!